হাততালি...    অভিনয়টা কেমন করলাম জনি দা??  আরে পুরাই ফাটাইয়া দিছ তুমি ......হা হাহা  এখন দেখ তোমার কুমারী কি উত্তর দেয়?  কুমারী নামটা উচ্চারন করার সাথে সাথে রোমানার কথা মনে পড়ে যায় তূর্যর .....আরে কই গেল আমার কুমারী রোমানা??  কৌশিক পথ দেখিয়ে বলল..তুর্য দা এইদিকে যাইতে দেখলাম     রোমানাকে পেছন থেকে ডাকতে থাকে তূর্য....  রোমানা কুমারী...এই যে আমার  কুমারী !! কই যাচ্ছ আমাকে না বলে??  রোমানা : যাও তুমি....জনিদার সাথে কথা বল..আমি গেলাম   ( অভিমান !!)      আচ্ছা শিমুল দা, আপনার কেমন লাগল বললেন না তো?? মানে আমাদের অভিনয়টা কেমন লাগছে?    শিমুল দা : কি বলব দাদা, আপনাকে কেন জানি সাবলীল লাগে নাই....মনে হচ্ছে নার্ভাস ছিলেন...কথাগুলো যে একদম মনের ভেতর থেকে বলেছেন, তা আমি ছাড়া এখানে যে আর কেউ বোঝার সামর্থ্য রাখে না, এ ব্যাপারে আমি ১০০ ভাগ নিশ্চিত...  । আর তাছাড়া সব ভাল হইছে.....    বেশ আয়েসী ভাব ভঙ্গি নিয়ে বলার পর নিজেই হো হো করে হেসে উঠলেন  আমাদের সম্মানিত শিমুল ভাই....ওনারে আমরা ডিওরডেন্ট শিমুল বলেই ডাকি....ওনার হাসির সাথে আমরাও হাসতে থাকি..আমরা বলতে অজিত, রুমান, প্রজাপতি, জনি দা এবং আমি নিজে রাজ       তূর্যর হবু বউ রোমানা ঢাকা ভার্সিটি নাট্যকলা বিভাগে পড়ছে...তাই তার অভিনয় এর দিকে একটু ঝোক আছে । তারা এ মাত্র যে সংলাপটিতে অভিনয় করেছে, তার স্ক্রিপ্ট রোমানার লেখা । বেচারা তূর্য আর কি করবে, তার হবু বউ এর আব্দার রাখতে তার এসমস্ত বদমাইশ টাইপের বন্ধু ,  বড়ভাই দের জড়িয়েছে এসবে । তার বউ নাটক নামাবে একটা, তার জন্য কয়েকটা ক্যারেকটার লাগবে.....  যেমন...  একটু সাহিত্যিক সাহিত্যিক ভাব ওয়ালা একজন মানুষ লাগবে, যা শিমুল ভাই এর চেহারায় বিদ্যমান, তারপর, দাড়িওয়ালা হুজুর টাইপের একজনকে লাগবে...আর আমাদের মধ্যে এমন দাড়িওয়ালা একজনই আছে, নাম তির্যক । আশা করছি উনি কিছুক্ষন পরেই এসে হাজির হবেন । হ্যাংলা পাতলা সাংবাদিকের ভূমিকায় একজন লাগবে..যার জন্য আমাকে নির্বাচন করা হয়েছে   । পুলিশের ভূমিকায় অভিনয়ের জন্য রাখা হয়েছে অজিত কে । জনি দাকে রাখা হয়েছে কোর্টের একজন বিচারক হিসেবে । গোয়ে ন্দা পুলিশের ভূমিকায় আছে কৌশিক । প্রজাপতি সহ অন্যরা দর্শক সারিতে ।     ব্যাস এটুকু । আর ভিলেন এর ভূমিকায় তূর্য এবং রোমানা ।   । নো নায়ক, নো নায়িকা !!!    নাটকে তূর্যর নাম সাঈদ আর রোমানার নাম রোমানাই , আর বাকি সবার আসল নাম ব্যাবহার করা হয়েছে ।    নাটকটি সবার রিহার্সেল করা হয়েছে । অনেক কাঠখড় পোড়ানোর পর , অনেক দিন সাধনার পর নাটকটির প্রথম প্রদর্শনী হবে আজকে - জাতীয় নাট্যশালা । সবাই এসে গেছে, মেকআপ, ড্রেসআপ সব নেয়া শেষ । আর অল্প কিছুক্ষন এর মধ্যে পর্দা উঠবে মঞ্চের ।      পর্দা উঠছে...মঞ্চের পেছন থেকে ভেসে আসছে বৃষ্টির শব্দ .....মঞ্চের দু কোনা থেকে আস্তে আস্তে প্রবেশ করল রোমানা আর সাঈদ । এসেই  একজন আর একজনের দিকে তাকিয়ে হাসি দিলেন...রোমানার হাতে ছাতা । সাঈদ একগুচ্ছ গোলাপ হাতে বৃষ্টিতে ভিজতে ভিজতে এগিয়ে আসছে রোমানার দিকে ।  সাঈদ :  আমি তোমাকে প্রেমের আগে  তোমার প্রেমকে ভালবাসি......  বলেই গোলাপ বাড়িয়ে দেয় রোমানার দিকে ।  রোমানা :  যে বাক্য অশ্রুত অন্ধকার  আমার হ্রদয় প্রবল ঝোঁকে  চাপ দেয় তোমার হ্রদয়ে...  হে প্রিয়তমা তোমায় আমি কি করে বোঝাই ..তোমায় আমি কত ভালবাসি.....    পর্দার পেছন থেকে ভেসে এল একটি গলা....  এভাবেই রোমানা এবং সাঈদ এর  প্রেম কাহিনী সাত বৎসর পার করে দিল । তারা একসাথেই থাকতেন । তবু ও তারা বিয়ে করেননি, কারন প্রয়োজন মনে করেননি । অবশেষে তারা বিয়ে করার সিন্ধান্ত নেন । দেখুন বিয়ের প্রথম বৎসর....    মঞ্চে আবারো রোমানা এবং সাঈদ এর প্রবেশ...রোমানার হাতে অফিস ব্যাগ...প্রস্তুত ঘর থেকে বের হবার জন্য । গায়ে দামী সিল্কের পাতলা শাড়ী ।  রোমানা : সাঈদ, আমি ইউনিভার্সিটিতে যাচ্ছি, ক্লাস নেবার জন্য । তুমি বের হলে কষ্ট করে সি এনজি করে বের হবে, আমি গাড়ি নিচ্ছি (বলেই মঞ্চ থেকে রোমানার বিদায়)। কথায় একটা তাচ্ছ্যিল্যের ভাব ।    সাঈদ ( রোমানার যাবার পর ) : আমি চাকরি করি না বলে আমার সাথে এভাবে ব্যাবহার করবে?!!! আজ আমি চাকরি করলে এভাবে কথা বলতে পারে?  চাকরিই বা করি কিভাবে, পাসই তো করতে পারলাম না বুয়েট থেকে ...ইসস ..আস্তে..দেয়াল এর ও তো কান আছে !! কেউ জেনে ফেললে খবরই আছে !! সারাদিন রান্না করে, বই পড়ে, টিভি দেখে সময় কাটে সাঈদ এর...    একটু পর রোমানার মঞ্চে আবির্ভাব ....(বিকালে ভার্সিটি থেকে ফেরার পর)  সাঈদ যাও তো, খাবার রেডী কর...আমি আসছি ফ্রেশ হয়ে...  এভাবে বছর খানেক পার হতে থাকে...তাদের কোলে একটি  ফুটফুটে বাচ্চা হয়....মোটামুটি সুখেই চলতে থাকে তাদের জীবন....    হঠাৎ করেই তাদের জীবনে নেমে আসে খড়গ.....রোমানার ভাষ্যমতে সাঈদ রোমানাকে শারিরীক ভাবে নির্যাতন করে..নাখ, চোখ মারাত্নকভাবে জখম করে । সাঈদ এর ভাষ্যমতে রোমানাই তাকে আঘাত করে, পরে ধস্তাধস্তি করতে করতে কখন কি হয়ে যায় সাঈদ আর তা জানে না ।  অজিত সাঈদকে গ্রেফতার করে । কৌশিক রিমান্ডের জন্য আবেদন করে মহামান্য বিচারপতি জনির কাছে ।    রাজ তার দলবল নিয়ে হাসপাতাল, কোর্ট, পুলিশ এর কাছে ছোটাছুটি করছে তথ্য সংগ্রহ তরার জন্য , কারন রাজ সাংবাদিক ।  শিমুল দার মত সমাজের সচেতন লোকজন বড় বড় বুলি আওড়াচ্ছেন প্রতিদিন বিভিন্ন পত্রিকার পাতায় পাতায় ।      নাটককি আরো কিছুসময় চলবে ।  নাটক বানাতে যারা সহযোগীতা করেছেন..  স্ক্রিপ্ট : রোমান এবং সাঈদ  ডায়ালগ : পত্রিকা  স্ক্রীন : বেসরকারী টেলিভিশন  প্রযোজনা : মানবতা  প্রডিউসার : মনুষ্যত্ববোধ এবং সুশিক্ষা  এডিটিং : সুচিন্তা  প্রকাশনা : একটি হিউম্যান প্রকাশনা !!!!!        নাটকটির বাকি অংশ তো এখনো চলছে সবার চোখের সামনে । আমরা সবাই দেখতে পাচ্ছি ।  সংবাদমাধ্যম, পুলিশ, সাঈদ, রোমানা...সবাই আছে এ নাটকে । নাই শুধু আমাদের সুশিক্ষা, মানবতা, সুচিন্তা, মনুষ্যত্ব.....যার ফল হচ্ছে, এরকম আরো অনেক নাটকের দর্শক হতে হবে আমার, আপনার সবার....  নাটকের মাঝের অনেকটুকু অংশ আমরা জানি না । শুধূ প্রথম আর শেষ টুকু জানি । মাঝের অংশ আবিষ্কার করতেই এতসব !!! তারপরও নাটকটি চলতেই থাকবে...মাঝের অংশ টুকু ও আবিষ্কার হবে একসময়....হয়ত আমি আপনি একসময় জানব...এবং আমার এ নাটকটাও একদিন শেষ হবে । আসেন সবাই নাটকটি উপভোগ করি....ধন্যবাদ    অ:ট: : বিরক্তি লেগে গেল...আর পারলাম না ।  দু:খিত